FC DAC 1904 Dunajská Streda

FC DAC 1904 Dunajská Streda () je slovenský futbalový klub z mesta Dunajská Streda, hrajúci v Niké lige. Najväčší úspech dosiahol klub v roku 1987, keď vyhral slovenský aj česko-slovenský pohár. V roku 1988 odohral najväčší zápas doterajšej histórie klubu proti nemeckému Bayernu Mníchov.
Klub má silnú základňu priaznivcov Maďarov žijúcich na Slovensku, ktorá pri domácich zápasoch často fandí a spieva chorály v maďarčine. Miestni fanúšikovia udržujú priateľské vzťahy s priaznivcami maďarského Ferencsvárosu TC a ŠTK Šamorín.
História.
Prvý organizovaný športový klub v Dunajskej Strede vo vtedajšom Rakúsko-Uhorsku, Klub Dunaszerdahelyi Atlétikai (Atletický klub Dunajská Streda (DAC)), bol založený v roku 1904. V rámci neho pôsobili okrem futbalistov aj oddiely šachistov či tenistov. Futbalový spolok DSE fungoval od roku 1908, avšak spočiatku nemal od mesta k dispozícii vhodné priestory a jeho rozvoj utlmila Prvá svetová vojna. Svoju činnosť obnovil v roku 1919, spočiatku na báze priateľských zápasov, do československej ligy sa prvý raz prihlásil v roku 1927. V rokoch 19381944 sa klub v dôsledku Viedenskej arbitráže ocitol v Maďarsku a hral miestne futbalové súťaže.
Klub prežil obe svetové vojny a pokračoval až do roku 1953, keď mužstvo zvíťazilo v premiérovej kategórii A triedy A v bratislavskom okrese. V rokoch 1968 a 1969 mužstvo postúpilo do západnej divízie tretej ligy a potom sa vrátilo do regionálnej súťaže. V sezóne 19771978 mužstvo opäť vstúpilo do tretej ligy šieste. V súťaži 19781979 sa mužstvo umiestnilo na siedmom mieste. V sezóne 19791980 tím vyhral svoju divíziu a postúpil do Slovenskej národnej ligy (SNL 1 – druhý stupeň). DAC nakoniec postúpil do prvej československej ligy v sezóne 1984–85. DAC bol v tejto lige najúspešnejší v sezóne 1987–88, keď skončil na treťom mieste a na 4. mieste sa umiestnil v sezónach 199091 a 199293. 
Po vzniku samostatného Slovenska skončil DAC v slovenskej superlige v jej prvej sezóne 1993/1994 na 3. mieste. V sezóne 1997/1998 vypadol do druhej ligy. O rok na to v roku 1999 DAC vyhral druhú ligu a opätovne sa vrátil naspäť do prvej ligy, ale v nasledujúcej sezóne 199900 sa opäť prebojoval do prvej ligy. Po konci sezóny v roku 2000 však klub opäť vypadol do druhej ligy, v ktorej hral nasledujúcich sedem sezón. V sezóne 200607 dokonca vypadol až do tretej ligy (pod názvom 2. liga). Túto tretiu najvyššiu súťaž v sezóne 20072008 vyhral a postúpil do druhej najvyššej súťaže – prvej ligy. V roku 2008 však prebehla fúzia klubu DAC s klubom FC Senec, hrajúcim v extralige, vďaka čomu sa DAC dostal v sezóne 200809 priamo do Corgoň ligy. Z nej potom ešte raz vypadol do druhej ligy v roku 2012, avšak od roku 2013 pôsobí vo Fortuna lige nepretržito. Medzi rokmi 2018 až 2021 zaznamenal DAC najúspešnejšie obdobie za posledné dekády, keď sa vo Fortuna lige umiestnil dvakrát na druhej a dvakrát na tretej pozícii a hral tiež v predkolách Európskej ligy.
Vlastníctvo.
Od roku 2014 je väčšinovým (90%) majiteľom klubu podnikateľ Oszkár Világi, predseda predstavenstva Slovnaftu, ktorý odkúpil podiel od Iránca Khashayara Mohseniho. 10 % patrí mestu Dunajská Streda. V roku 2018 klub otvoril futbalovú akadémiu DAC.
Aktuálna súpiska.
Hráči.
 "(na hosťovaní z Wisla Krakov)"
 "(na hosťovaní z Ferencvárosi)"
 "(na hosťovaní z Ferencvárosi)"
Slávni hráči.
Známi reprezentační hráči.
Nižšie sú uvedení hráči DAC, ktorí reprezentovali svoje národné družstvá. Hráči v hrubom reprezentovali počas pôsobenia v DAC.